
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1077 


13 Αυγούστου 2001 


ΑΠΟΦΑΣΕΙ Σ 

Αριθ. 187821 

Χορήγηση ενίσχυσης στις Οργανώσεις παραγωγών 
(Ο.Π.) που παραδίδουν Οπωροκηπευτικά (τομάτες, 
ροδάκινα, αχλάδια) προς μεταποίηση. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη : 

1. Τις διατάξεις του Άρθρου 22παρ. 3 του Νόμου 992/79 
"Περί Οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδος 
στις Ε.Κ. κ.λ.π." 

2. Τις διατάξεις του Άρθρου 1 παρ. 1,2 και 3 του Ν. 
1338/1983 (Α34) όπως τροποποιήθηκαν με το Άρθρο 6 
τουΝ. 1440/1984 (Α70) καιτου Άρθρου 65του Ν. 1892/90 
(Α101) . 

3. Τις διατάξεις του Καν. (ΕΚ) 2.201/96, όπως τροποποι¬ 
ήθηκαν με τον Καν. (ΕΚ) 2699/2000 και του Καν. (ΕΚ) 
449/2001 .(ΕΕΕ 64/6.3.2001). 

4. Τις 351165/21.3.01, 369895/13.6.01 και 211059/ 
2.12.99 Αποφάσεις του Υπ. Γεωργίας. 

5. Τις διατάξειςτου Άρθρου 29Ατου Ν. 1558/85 (Α137), 
όπως αυτό προστέθηκε με το Άρθρο 27 του Ν. 2083/92 
(159) και αντικαταστάθηκε από το Άρθρο 1 παρ. 2ατου Ν. 
2469/97 (Α38). 

6. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Προϊόντα και δικαιούχοι ενίσχυσης 

1. Στο καθεστώς ενίσχυσης Οργανώσεων Παραγωγών 
(Ο.Π.) που παραδίδουν οπωροκηπευτικά προς μεταποίη¬ 
ση υπάγονταιτα προϊόντα τομάτες, ροδάκινα και αχλάδια 
που παραδίδονται βάσει συμβάσεων μέσω Οργανώσεων 
Παραγωγών (Ο.Π.) στις βιομηχανίες μεταποίησης προς 
παραγωγή προϊόντων που αναφέρονται στο Άρθρο 1 παρ. 
2 του Καν. (ΕΚ) 449/2001. 

2. Δικαιούχοι της ενίσχυσης είναι οι Ο. Π. που : 

• Έχουν αναγνωρισθεί σύμφωνα με τις διατάξεις του 
Καν. (ΕΚ)2200/96του Συμβουλίου, όπως τροποποιήθηκε 
με τον Καν. (ΕΚ) 2699/2000. 


• Έχουν συνάψει συμβάσεις και παραδίδουν τα προϊό¬ 
ντα της παρ. 1 στις βιομηχανίες μεταποιητών που έχουν 
εγκριθεί βάσει του Άρθρου 3 παρ. 1 του Καν. (ΕΚ) 449/01. 

• Έχουν καταθέσει δηλώσεις του Άρθρου 4 και του Άρ¬ 
θρου 5 παρ. 5 και 6 του Καν. (ΕΚ) 449/01 και ιδιαίτερα των 
εκτάσεων με αναγνωριστικά στοιχεία αγροτεμαχίων 
όπως προβλέπεται στα Άρθρα 6 και 24 και έχουν γνωστο¬ 
ποιήσει τις πληροφορίες του Άρθρου 8 του εν λόγω Κα¬ 
νονισμού, μέσα στις προθεσμίες στις Δ/νσεις Γ/κής Ανά¬ 
πτυξης των Νομ. Αυτ/σεων. 

• Τηρούν όλες τις σχετικές διατάξεις του Καν. (ΕΚ) 
449/01. 

Κατά παρέκκλιση και μόνο για την περίοδο εμπορίας 
2001/02 είναι δυνατή και η σύναψη συμβάσεων απ’ ευθεί¬ 
ας μεταξύ μεμονωμένων παραγωγών και μεταποιητών μέ¬ 
χρι 25% των ποσοτήτων, ανά βιομηχανία, με την προϋπό¬ 
θεση ότι οι ποσότητες αυτές παραδίδονται μέσω των Ορ¬ 
γανώσεων Παραγωγών (Ο.Π.). 

Άρθρο 2 

Δικαιολογητικά και διαδικασία για την καταβολή 
της ενίσχυσης 

Α. Προκειμένου οι Οργανώσεις Παραγωγών (Ο.Π.) να 
τύχουν της ενίσχυσης για ποσότητες προϊόντων που ανα- 
φέρονται στο προηγούμενο Άρθρο θα πρέπει να υποβάλ¬ 
λουν στη Δ/νση Γ/κής Ανάπτυξης της Νομ. Αυτ/σης της 
περιοχής τους χωριστά για κάθε προϊόν πρώτης ύλης μία 
μόνο αίτηση ενίσχυσης στις ακόλουθες προθεσμίες : 

- Μέχρι τις 20Νοεμβρίου για τις τομάτες. 

- Μέχρι τις 31 Ιανουάριου για τα ροδάκινα και τα αχλά¬ 
δια. 

Β. Η αίτηση ενίσχυσης απευθύνεται στη Δ/νση ΟΑΒΙΠ / 
ΓΕΔΙΔΑΓΕΠ, Αχαρνών 241, Τ.Κ. 10446, Αθήνα, όπως το 
Υπόδειγμα 1, και συνοδεύεται από τα ακόλουθα δικαιολο- 
γητικά (χειρόγραφα δικαιολογητικά δεν γίνονται αποδε¬ 
κτά) : 

1. Συγκεντρωτική Κατάσταση παράδοσης και ενίσχυ¬ 
σης πρώτης ύλης ξεχωριστά κατά σύμβαση με τις ποσό¬ 
τητες εντός και εκτός συμβάσεων παραγωγών μελών 
Ο.Π. και μεμονωμένων παραγωγών και τη μέση τιμή πώ¬ 
λησης, όπως το Υπόδειγμα 2. Στην περίπτωση που έχει 
προηγηθεί αίτηση προκαταβολής της ενίσχυσης τα στοι¬ 
χεία των ποσοτήτων του Υποδείγματος αυτού κατανέμο- 
νται σε δύο περιόδους, δηλαδή μέχρι τις 15 Σεπτεμβρίου 

και από 16 Σεπτεμβρίου και μετά, ενώ η αίτηση ενίσχυσης 
αφορά σε όλη την περίοδο εμπορίας. 

2. Αναλυτική Κατάσταση Συμβάσεων Μεταποίησης, με 
τις αρχικές και τις συμπληρωματικές ποσότητες παραγω¬ 
γών μελών Ο.Π., συμφωνιών Ο.Π. και μεμονωμένων πα¬ 
ραγωγών κατά βιομηχανία, όπως το Υπόδειγμα 3. 

3. Αναλυτική Κατάσταση των Πιστοποιητικών παράδο¬ 
σης της πρώτης ύλης κατά βιομηχανία με τα πιστοποιητι¬ 
κά και τα ζυγολόγια της βιομηχανίας, στην οποία να εμ- 
φαίνεται το μεικτό και το καθαρό βάρος των φορτίων με¬ 
τά την απομείωση, όπως το Υπόδειγμα 4. 

4. Αναλυτική Κατάσταση τιμολογίων πώλησης πρώτης 
ύλης με τα τιμολόγια εντελώς εξοφλημένα, όπως το Υπό¬ 
δειγμα 5 . Η εξόφληση του τιμολογίου θα αποδεικνύεται 
με τη σύνταξη ξεχωριστής πράξης επί αντιγράφου ή φω¬ 
τοαντιγράφου τιμολογίου με την ένδειξη "εξοφλήθη" με 
ημερομηνία εξόφλησης και ιδιόχειρη υπογραφή του με- 
ταποιητή. 

5. Αναλυτική Κατάσταση εμβασμάτων Πληρωμών πρώ¬ 
της ύλης με τα πρωτότυπα εμβάσματα των μεταποιητών 
προς τις Οργανώσεις Παραγωγών (Ο. Π.) γιατις εντός και 
εκτός συμβάσεων ποσότητες των μελών (Ο. Π) και των με¬ 
μονωμένων παραγωγών, όπως το Υπόδειγμα 6. 

6. Αναλυτική Κατάσταση δικαιούχων παραγωγών με¬ 
λών Ο.Π. και μεμονωμένων παραγωγών με τα στοιχεία 
των παραγωγών, τους λογαριασμούς τους στην ΑΤΕ, τις 
εκτάσεις που δήλωσαν, τις ποσότητες που παρέδωσαν 
και το ποσό της ενίσχυσης που δικαιούνται, όπως το Υπό¬ 
δειγμα 7. 

7. Αναλυτική Κατάσταση Εμβασμάτων Πληρωμής των 
παραγωγών με τα πρωτότυπα εμβάσματα από τις Ο.Π. 
στους λογαριασμούς των δικαιούχων παραγωγών μελών 
Ο. Π. και μεμονωμένων για τα ποσά της αξίας της πρώτης 
ύλης που παρέδωσαν μετά την αφαίρεση ενδεχομένως 
των σχετικών κρατήσεων, όπως το Υπόδειγμα 8. 

8. Βεβαίωση της ΑΤΕ για το άνοιγμα συγκεκριμένου 
ανέκκλητου και δεσμευμένου λογαριασμού της Ο.Π. για 
την καταβολή της ενίσχυσης υπέρ των δικαιούχων παρα¬ 
γωγών. 

9. Βεβαίωση ελέγχου Μεταποίησης, όπως το Υπόδειγ¬ 
μα 9. Η βεβαίωση αυτή εκδίδεται από τη Δ/νση Γ/κής Ανά¬ 
πτυξης της Νομ. Αυτ/σης της έδρας της Ο.Π. βάσει των 
ελέγχων που έχουν προηγηθεί και οι οποίοι περιλαμβάνο¬ 
νται στις σχετικές Υπ. Αποφάσεις εκχώρησης αρμοδιοτή¬ 
των ΓΕΔΙΔΑΓΕΠ στις Νομ. Αυτ/σεις. 

Οι αναλυτικές καταστάσεις, εφ’ όσον είναι αποδεκτό 
από τις Δ/σεις Γ/κής Ανάπτυξης των Ν.Α., μπορούν να κα¬ 
τατίθενται και σε πληροφορική μορφή. Στην περίπτωση 
αυτή βεβαιώνονται και υπογράφονται τα σχετικά Υπο¬ 
δείγματα με αναφορά στα στοιχεία των δισκετών που συ¬ 
νοδεύουν το φάκελο ενίσχυσης. 

Γ. Μετά την υποβολή της αίτησης ενίσχυσης ακολου¬ 
θείται η εξής διαδικασία: 

1. Η επιτροπή ελέγχου Μεταποίησης της Νομ. Αυτ/σης 
προβαίνει στους πάσης φύσης οριστικούς ελέγχους, βε¬ 
βαιώσεις, θεωρήσεις και εκδίδει βεβαίωση Ελέγχου Με¬ 
ταποίησης, όπως το Υπόδειγμα 9, σε δύο αντίγραφα, το 
ένα εκ των οποίων συνοδεύει την αίτηση ενίσχυσης. 

2. Η αίτηση ενίσχυσης μαζί με τα δικαιολογητικά που 
αναφέρθηκαν προηγουμένως (χωρίς τα τιμολόγια, τα πι¬ 
στοποιητικά παράδοσης, τα ζυγολόγια καιτα εμβάσματα) 
διαβιβάζονται μετά τον έλεγχο στη Δ/νση ΟΑΒΙΠ / ΓΕΔΙ- 
ΔΑΓΕΠ σε διάστημα 20 ημερών το αργότερο, προκειμέ- 


νου να γίνει η εκκαθάριση και η πληρωμή του φακέλου 
από την ΓΕΔΙΔΑΓΕΠ το αργότερο σε 60 μέρες από την 
υποβολή της αίτησης ενίσχυσης, όπως προβλέπει το Άρ¬ 
θρο Μπαρ. 4του Καν. (ΕΚ) 449/01. 

3. Στα αρχεία της Δ/νσης Γ/κής Ανάπτυξης της Νομ. 
Αυτ/σης παραμένει πλήρης φάκελος που περιλαμβάνει 
εκτός των αντιγράφων των αιτήσεων ενίσχυσης με τα δι- 
καιολογητικά τους και τα σχετικά τιμολόγια, πιστοποιητι¬ 
κά παράδοσης, ζυγολόγια, αντίγραφα εμβασμάτων, κα¬ 
θώς επίσης και τις σχετικές συμβάσεις και συμφωνίες 
στις οποίες αφορούν. Ο φάκελος αυτός θα είναι διαθέσι¬ 
μος σε κάθε Εθνικό και Κοινοτικό έλεγχο. 

4. Η αίτηση ενίσχυσης μετά δικαιολογητικά της ελέγχε¬ 
ται από το τμήμα Μεταποιημένων Οπωροκηπευτικών και 
Υποτροπικών προϊόντων της Δ/νσης ΟΑΒΙΠ / ΓΕΔΙΔΑΓΕΠ. 
Ο έλεγχος γίνεται από δύο ελεγκτές (Α' και Β') οι οποίοι 
έχουν καιτην ευθύνη για την νομιμότητα της εκκαθάρισης 
και της έγκρισης πληρωμής του φακέλου της ενίσχυσης. 
Μετά το πέρας του ελέγχου συμπληρώνουν και υπογρά¬ 
φουν το Δελτίο Αναγνώρισης και έγκρισης της δαπάνης 
καθώς και το Δελτίο Ελέγχου (οΙπεσΙκ Ιίεΐ) τα οποία συνο- 
δεύουντο φάκελο. Κατά την εκκαθάριση του φακέλου εφ’ 
όσον οι ελεγκτές διαπιστώσουν παρατυπίες ή αυτές προ¬ 
κύπτουν από τις εκθέσεις ελέγχου των Δ/νσεων Γ/κής 
Ανάπτυξης, των Νομ. Αυτ/σεων, οι οποίες συνιστούν πε¬ 
ρικοπές της ενίσχυσης, επιβάλλουν τις κυρώσεις που 
προβλέπονται στο Άρθρο 12 παρ. 7 και στο Άρθρο 20 παρ. 
1,2 και 5 του καν. (ΕΚ) 449/01 . Αντίθετα, εφ’ όσον οι ενι¬ 
σχύσεις έχουν καταβληθεί, αρμόδια υπηρεσία για την 
ανάκτηση των ως αχρεωστήτως, καταβληθέντων ποσών 
είναι η Δ/νση Οικονομικής Διαχείρισης / ΓΕΔΙΔΑΓΕΠ. Η 
ίδια υπηρεσία είναι επίσης αρμόδια, για την επιβολή των 
προβλεπόμενων στα άρθρα 20 & 21 του Κανονισμού 
449/01 διοικητικών κυρώσεων και προστίμων. Οι ελεγκτές 
που προβαίνουν στην εκκαθάριση των φακέλων έχουντην 
υποχρέωση της επισήμανσης των κυρώσεων αυτών, εφ’ 
όσον προκύπτουν από τον έλεγχο των φακέλων ή τις εκ¬ 
θέσεις Ελέγχου παραβάσεις που επισύρουν την επιβολή 
προστίμων, βάσει του Άρθρου 20, παρ. 4 και του Άρθρου 
21 παρ. 1 του Κανονισμού 449/01 και της Κ.Υ.Α. 
372547/30.6.2000 (Β1387) και διοικητικών κυρώσεων, βά¬ 
σει του Άρθρου 20, παρ. 2,4,και6 και του Άρθρου 21, παρ. 
1 και 2 του Κανονισμού 449/01, στους υπεύθυνους των 
Οργανώσεων παραγωγών και στους μεταποιητές αντί¬ 
στοιχα. Οι επισημάνσεις αυτές καθώς και άλλες παρατη¬ 
ρήσεις του ελέγχου καταγράφονται στο Δελτίο ελέγχου 
(οΙΐθσΚ ΙΪ31). 

5. Προϋπόθεση για την χορήγηση της ενίσχυσης στις 
Οργανώσεις Παραγωγών (Ο.Π.) αποτελεί η διενέργεια 
των ελέγχων που προβλέπονται στο Άρθρο 18 του καν. 
(ΕΚ) 449/2001 . Οι έλεγχοι αυτοί ανατίθενται στις Δ/νσεις 
Γ/κής Ανάπτυξης των Νομ. Αυτ/σεων με εκχωρήσεις αρ¬ 
μοδιοτήτων από την ΓΕΔΙΔΑΓΕΠ, βάσει των Καν. (ΕΟΚ) 
729/70 και Καν. (ΕΚ) 1663/95, με απόφαση του Υπουργού 
Γεωργίας. Προς το σκοπό της χορήγησης της ενίσχυσης 
οι Νομ. Αυτ/σεις : α) Επισυνάπτουν σε κάθε φάκελο ενί¬ 
σχυσης Βεβαίωση ελέγχου Μεταποίησης, όπως το Υπό¬ 
δειγμα 9, η οποία αποτελεί δικαιολογητικά που συνοδεύ¬ 
ει την αίτηση ενίσχυσης β) Συντάσσουν Αναλυτική έκθεση 
ελέγχου Μεταποίησης που περιλαμβάνει όλους τους 
ελέγχους του καθεστώτος που διενήργησαν, αναλυτικά, 
όπως αυτοί αναφέρονται στις προαναφερθείσες Υπ. Απο¬ 
φάσεις εκχώρησης αρμοδιοτήτων . Η έκθεση διαβιβάζε- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


14937 


ται στη Δ/νση ΟΑΒΙΠ / ΓΕΔΙΔΑΓΕΠ, το αργότερο εντός μη¬ 
νάς από τη λήξη της περιόδου μεταποίησης στην περιοχή 
τους. Σημειώνεται ότι ουδεμία εκκαθάριση Φακέλου Ο.Π. 
του Νομού μπορεί να διενεργηθεί για το συγκεκριμένο 
προϊόν χωρίς την παραλαβή της έκθεσης αυτής από την 
Δ/νση ΟΑΒΙΠ / ΓΕΔΙΔΑΓΕΠ. 

6. Μετά τον έλεγχο και την εκκαθάριση ο Φάκελος της 
αίτησης ενίσχυσης διαβιβάζεται στη Δ/νση Οικονομικής 
Διαχείρισης / ΓΕΔΙΔΑΓΕΠ για την έκδοση της εντολής 
πληρωμής προς ΑΤΕ. Η καταβολή της ενίσχυσης γίνεται 
σε ανέκκλητο λογαριασμό της Ο.Π. στην ΑΤΕ. Στη συνέ¬ 
χεια η ΑΤΕ καταθέτει με έμβασμα, το αργότερο σε 15 μέ¬ 
ρες στους λογαριασμούς των επί μέρους παραγωγών, τα 
ποσά που αναλογούν σ’ αυτούς βάσει της Κατάστασης 
του Υποδείγματος 7. Μετά το πέρας της πληρωμής ένα 
αντίγραφο της Κατάστασης αυτής, στο οποίο η ΑΤΕ βε¬ 
βαιώνει για την πληρωμή των δικαιούχων υποβάλλεται 
από την Ο.Π. στη Δ/νση ΟΑΒΙΠ / ΓΕΔΙΔΑΓΕΠ για την από¬ 
δειξη της ολοκλήρωσης της πληρωμής της ενίσχυσης 
στους παραγωγούς, από την οποία και κατατίθεται στο 
σχετικό φάκελο. 

Άρθρο 3 

Προκαταβολή της ενίσχυσης 

1. Οι Οργανώσεις Παραγωγών (Ο.Π.) μπορούν να υπο¬ 
βάλλουν μέχρι 30 Σεπτεμβρίου αίτηση της προκαταβολής 
της ενίσχυσης για τη συνολική ποσότητα ανά προϊόν που 
παραδόθηκε προς μεταποίηση μέχρι 15 Σεπτεμβρίου. Η 
αίτηση αυτή, όπως το Υπόδειγμα 1, υποβάλλεται απ’ ευ¬ 
θείας στη Δ/νση ΟΑΒΙΠ / ΓΕΔΙΔΑΓΕΠ με τα ακόλουθα δι- 
καιολογητικά: 

1 .Συγκενρωτική κατάσταση παράδοσης και ενίσχυσης 
πρώτης ύλης, όπως το Υπόδειγμα 2. 

2. Αναλυτική κατάσταση των Πιστοποιητικών παράδο¬ 
σης, όπως το Υπόδειγμα 4. 

3. Αναλυτική κατάσταση δικαιούχων Παραγωγών, όπως 
το Υπόδειγμα 7. 

4. Βεβαίωση της ΑΤΕ για ανέκκλητο λογαριασμό Ο.Π. 

5. Εγγυητική επιστολή Τραπέζης ποσού ίσου προς το 
110% της προκαταβολής της ενίσχυσης. 


Οι καταστάσεις 1 και 2 είναι βεβαιωμένες και θεωρημέ¬ 
νες από την Δ/νση Γ/κής Ανάπτυξης της Νομ. Αυτ/σης. 

2. Η καταβολή της προκαταβολής της ενίσχυσης από 
την ΓΕΔΙΔΑΓΕΠ συντελείται στο χρονικό διάστημα από 16 
μέχρι 31 Οκτωβρίου Σε περίπτωση που διαπιστωθεί ότι η 
προκαταβολή της ενίσχυσης υπερβαίνει το οφειλόμενο 
ποσό, η εγγύηση καταπίπτει κατά το διπλάσιο της διαφο¬ 
ράς. Η απόδειξη πληρωμής των δικαιούχων παραγωγών 
συντελείται όπως και για την κανονική ενίσχυση. 

Άρθρο 4 

Έλεγχοι - Κυρώσεις - Τελικές Διατάξεις 

1. Σχετικά με τους ελέγχους και τις κυρώσεις ισχύουν οι 
διατάξεις του Καν. (ΕΚ) 449/01. Ειδικότερα η εφαρμογή 
των ελέγχων από τις Νομ. Αυτ/σεις περιλαμβάνεται στις 
εκάστοτε Αποφάσεις ΥΠ.ΓΕ. Εκχώρηση άσκησης αρμο¬ 
διοτήτων της ΓΕΔΙΔΑΓΕΠ στις Νομαρχιακές Αυτ/σεις - 
Έλεγχος του καθεστώτος ενίσχυσης των Οργανώσεων 
Παραγωγών (Ο.Π.) που παραδίδουν οπωροκηπευτικά 
προς μεταποίηση". 

2. Για τις λοιπές λεπτομέρειες εφαρμογής του συστή¬ 
ματος ενίσχυσης ισχύουν οι διατάξεις του προαναφερθέ- 
ντος Κανονισμού και οι Εθνικές Αποφάσεις. 

3. Στην Απόφαση αυτή προσαρτώνται τα Υποδείγματα 
1,2,3,4,5,6,7,8 και 9. 

4. Οι Κ.Υ.Α. 184031/6.7.99 (ΦΕΚ 1659/Β6.9.99), όπως 
τροποποιήθηκε με την Κ.Υ.Α. 183722/30.6.2000 (ΦΕΚ 
869/ΒΊ4.7.00) και 214891/6.12.00 (ΦΕΚ 1537/ΒΊ5.12.01) 
συνεχίζουν να εφαρμόζονται μέχρι τη λήξη της περιόδου 
εμπορίας 2000/01 κατά προϊόν καθώς και μεταγενέστερα 
σ' ότι αφορά στα προϊόντα αυτών, οπότε και καταργού- 
νται (η δεύτερη ισχύει μόνο για την περίοδο εμπορίας 
2000/01). Η παρούσα Απόφαση ισχύει κατά προϊόν από 
την περίοδο εμπορίας 2001/02. 

5. Η Απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 6 Αυγούστου 2001 

01 ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ. ΑΝΩΜΕΡΙΤΗΣ 

ΥΠΟΔΕΙΓΜΑ 1 

ΑΙΤΗΣΗ ΕΝΙΣΧΥΣΗΣ * ΠΡΟΣ: ΥΠΟΥΡΓΕΙΟ ΓΕΩΡΓΙΑΣ 

(κατά προϊόν) ΓΕΝΙΚΗ Α/ΝΣΗ ΑΑΓΕΠ 

Δ/ΝΣΗ Ο.Α.ΒΙ.Π. 

Μέσω της Δ/νσης Γ/κης Ανάπτυξης Νομ. 
. Αυτ/σης 


. Παρακαλώ να μου χορηγήσετε την 

. προβλεπόμενη οικονομική ενίσχυση 

( πλήρης επωνυμία Ο.Π.). για. που παρέδωσα την 

. περίοδο. 

. ( κιλά - ενίσχ./κιλό - Σύνολο ενίσχυσης ) 


( Νομός - πόλη - χωριό ) 


( οδός - Αριθμός ) 


( Τηλέφωνο - Ρηχ ) 

ΑΡ. ΜΗΤΡΩΟΥ ΓΕΔΙΔΑΓΕΠ 


Α.Φ.Μ 


200 .... 


ΣΥΝΗΜΜΕΝΑ : 


Επισυνάπτω τα προ βλεπό μένα 

δικαιολογητικά για τα οποία δηλώνω 
υπεύθυνα ότι είναι νόμιμα, έγκυρα και αληθή 
και αναφέρω ότι αποδέχομαι τους Εθνικούς 
και Κοινοτικούς Ελέγχους . Σε περίπτωση δε 
που θα διαπιστωθεί κατά τους ελέγχους 
αυτούς αντικανονική λήψη οποιουδήποτε 
ποσού θα επιστρέφω τούτο με την πρώτη 
ειδοποίηση, νομότοκα. 


( Τόπος - Ημερομηνία ) 

Η ΑΙΤΟΥΣΑ Ο.Π. 


(Υπογραφή Νομίμου εκπροσώπου και 
Ονοματεπώνυμο, αριθ. ταυτότητας - 
Σφραγίδα). 

* Η' ΠΡΟΚΑΤΑΒΟΛΗΣ ΤΗΣ 
ΕΝΙΣΧΥΣΗΣ 

ΒΕΒΑΙΟ ΥΤΑΙ 

Το γνήσιο της υπογραφής από τις Αρμόδιες 
Αρχές. 






















ΟΡΓΑΝΩΣΗ ΠΑΡΑΓΩΓΩΝ ΥΠΟΔΕΙΓΜΑ 2 

( Ονοματεπώνυμο - Υπογραφή ) ( Ονοματεπώνυμο - Υπογραφή ) 

( Ονοματεπώνυμο - Υπογραφή ) ( Ονοματεπώνυμο - Υπογραφή ) 

( Ονοματεπώνυμο - Υπογραφή ) ( Ονοματεπώνυμο - Υπογραφή ) 





ΟΡΓΑΝΩΣΗ ΠΑΡΑΓΩΓΩΝ ΥΠΟΔΕΙΓΜΑ 7 



( Ονοματεπώνυμο - Υπογραφή ) (Ονοματεπώνυμο - Υπογραφή) ( Ονοματεπώνυμο - Υπογραφή ) 










ΟΡΓΑΝΩΣΗ ΠΑΡΑΓΩΓΩΝ ΥΠΟΔΕΙΓΜΑ 8 



( Ονοματεπώνυμο - Υπογραφή ) ( Ονοματεπώνυμο - Υπογραφή ) 

ΥΠΟΔΕΙΓΜΑ 9 


ΒΕΒΑΗ2ΣΗ ΕΛΕΓΧΟΥ ΜΕΤΑΠΟΙΗΣΗΣ 

Δ/ΝΣΗΣ Γ/ΚΗΣ ΑΝΑΠΤΥΞΗΣ ΝΟΜ. ΑΥΤ/ΣΗΣ. 

ΠΟΥ ΑΦΟΡΑ ΣΤΗΝ ΟΡΓΑΝΩΣΗ ΠΑΡΑΓΩΓΩΝ (Ο.Π.) 


Οι υπογεγραμμένοι: 


1 . 

2. 

3. 

αποτελούντες την Επιτροπή Ελέγχου Μεταποίησης της Νομ. Αυτοδ/σης 

.συσταθείσα με την . 

Απόφαση του Νομάρχη .και ύστερα απ' όλους τους 

προβλεπόμενους ελέγχους βεβαιώνουμε τα παρακάτω στοιχεία που αφορούν την 
εμπορική περίοδο 200.- 200. 


Α. ΠΡΩΤΗ ΥΛΗ 

1. Η Οργάνωση Παραγωγών (Ο.Π.) παρέδωσε βάσει Πιστοποιητικών 
παράδοσης στις βιομηχανίες την ακόλουθη ποσότητα πρώτης ύλης που καλύπτεται από 
Συμβάσεις και μη (σε κιλά). 


Α/Α 

ΕΠΩΝΥΜΙΑ 

ΒΙΟΜΗΧΑΝΙΑΣ 

ΑΡΙΘΜΟΣ 

ΣΥΜΒΑΣ. 

ΠΡΩΤΗ 

ΥΛΗ ΠΟΥ 
ΣΥΜΦΩΝ. 

ΠΡΩΤΗ 

ΥΛΗ ΠΟΥ 
ΠΑΡΑΔΟΘ. 

ΠΡΩΤΗ Υ¬ 
ΛΗ ΕΚΤΟΣ 
ΣΥΜΒΑΣ. 

ΣΥΝΟΛΟ 









ΣΥΝΟΛΟ 







2. Η πρώτη ύλη των συμβάσεων παραδόθηκε βάσει συμβάσεων που είναι 

σύμφωνες με την.Απόφαση του Υπουργείου Γεωργίας, υπογράφτηκαν και 

κατατέθηκαν στην Υπηρεσία μας εμπρόθεσμα και πριν από την έναρξη παράδοσης της 
πρώτης ύλης στη βιομηχανία. 

3. Η Οργάνιοση Παραγωγών (Ο.Π.) υπέβαλε τα στοιχεία που προβλέπονται στα 
Αρθρα 4 και 5 και γνωστοποίησε τις πληροφορίες του Άρθρου 8 του Καν. (ΕΚ) 
449/01 μέσα στις προθεσμίες που αναφέρονται σ' αυτά. 

4. Οι μεταποιητές εξόφλησαν στην Οργάνωση Παραγωγών (Ο.Π.) την αξία της 
πρώτης ύλης που παρέδωσε στις βιομηχανίες τους βάσει συμβάσεων με τιμές που 
συμφωνήθηκαν μ' αυτές μέσα στις προθεσμίες που προβλέπονται στο Άρθρο 14 παρ. 4 
του Καν. (ΕΚ) 449/01. 

Β. ΤΕΛΙΚΑ ΠΡΟΪΟΝΤΑ 


1. Οι βιομηχανίες μεταποίησαν και παρήγαγαν από την ποσότητα πρώτης ύλης που 
παρέλαβαν τις ακόλουθες ποσότητες κατ’ είδος τελικών προϊόντων : 


Α/Α 

ΕΠΩΝΥΜΙΑ 
ΒΙΟΜΗΧΑΝΙΑΣ 
(αναφέρονται οι 
βιομηχανίες του 

Νομού) 

ΠΡΩΤΗ ΥΛΗ 
ΙΟΥ 

ΠΡΟΪΟΝΤΟΣ 

ΠΟΥ 

ΕΠΕΞΕΡ¬ 

ΓΑΣΤΗΚΕ 

ΜΕΣΗ ΤΙΜΗ 
ΒΚΙΧ 

ΠΡΩΤΗΣ 

ΥΛΗΣ 

ΣΥΝΟΛΙΚΟ 

ΚΑΘΑΡΟ 

ΒΑΡΟΣ 

ΤΕΛΙΚΟΥ 

ΠΡΟΪΟΝΤΟΣ 

ΣΥΝΤΕΛΕ¬ 

ΣΤΗΣ 

ΑΠΟΔΟΣΗΣ 

(ροδάκινα. 

αχλάδια) 

ΜΕΣΗ ΤΙΜΗ 

ΒΚΙΧ 

ΤΕΛΙΚΟΥ 

ΠΡΟΪΟΝΤΟΣ 

(τοματοπολτ.) 

1 . 

2. 

3. 

κ.λ.π. 















2. Από τα ισοζύγια υπολογισμού τιμών ΒΚΙΧ Πρώτης ύλης και τελικών προϊόντων 
προκύπτει ότι το σύνολο των μονάδων ΒΚΙΧ είναι (ισχύει για τοματοπολτό) : 

α) I Ιρώτης ύλης. 

β) Τελικού προϊόντος. 


Γ. ΕΛΕΓΧΟΙ 

1. Στην Ο.Π. διενεργήθηκαν οι κάτωθι έλεγχοι: 

Α) Επιτόπιοι, δειγματοληπτικοί έλεγχοι στο 5% τουλάχιστον των δηλωθέντων 
εκτάσεων καλλιέργειας των παραγωγών. 

Β) Επιτόπιοι, δειγματοληπτικοί, αιφνιδιαστικοί έλεγχοι στο 5% τουλάχιστον των 
ποσοτήτων των Πιστοποιητικών Παράδοσης, ποσοτικά και ποιοτικά. 

Γ) Διοικητικοί και λογιστικοί έλεγχοι στο 5% τουλάχιστον των παραγωγών για 
την επαλήθευση ανά παραγωγό της αντιστοιχίας των εκτάσεων, της ποσότητας 
συγκομιδής, της ποσότητας εμπορίου από Ο.Π., της ποσότητας μεταποίησης και της 
ποσότητας των Πιστοποιητικών Παράδοσης αφ’ ενός και των πληρωμών της αξίας 
της πρώτης ύλης και των ενισχύσεων αφ’ ετέρου. 

Α) Διοικητικοί και λογιστικοί έλεγχοι στο 100% των ποσοτήτων των συμβάσεων 
για την επαλήθευση της αντιστοιχίας μεταξύ των ποσοτήτων παράδοσης στην Ο.Π., 
των ποσοτήτων μεταποίησης, των ποσοτήτων των Πιστοποιητικών Παράδοσης και 
των ποσοτήτων της αίτησης ενίσχυσης αφ’ ενός και των πληρωμών της αξίας της 
πρώτης ύλης και των ενισχύσεων αφ’ ετέρου. 

Ε) Διοικητικοί και λογιστικοί έλεγχοι στο 5% τουλάχιστον των συμφωνητικών 
της Ο.Π. με συμβαλλόμενους και μεμονωμένους παραγωγούς. 

ΣΤ) Επαληθεύσεις για το σύνολο των αιτήσεων ενίσχυσης και των 
δικαιολογητικών. 

2. Στις συμβαλλόμενες με την Ο.Π. βιομηχανίες του Νομού διενεργήθηκαν οι κάτωθι 
έλεγχοι: 

Α) Επιτόπιοι δειγματοληπτικοί έλεγχοι στο 5% τουλάχιστον των τελικών 

προϊόντων, για την επαλήθευση της πραγματοποίησης της μεταποίησης της πρώτης 
ύλης και της τήρησης των ελάχιστων προδιαγραφών ποιότητας. 

Β) Διοικητικοί και λογιστικοί έλεγχοι στο 5% τουλάχιστον των τελικών 

προϊόντων για την επαλήθευση του βαθμού απόδοσης μεταξύ της πρώτης ύλης που 
μεταποιήθηκε και του τελικού προϊόντος που παράχθηκε εντός και εκτός συμβάσεων. 
Γ) Επιτόπιοι και λογιστικοί έλεγχοι αποθεμάτων τουλάχιστον δύο φορές στην 

αρχή και στο τέλος της περιόδου μεταποίησης, για την επαλήθευση των τελικών 
προϊόντων που παράχθηκαν, αγοράστηκαν και πουλήθηκαν. 

Βεβαιώνεται προσέτι ότι: 

Α) Για τις ποσότητες που διακινήθηκαν εκτός Νομού η πιστοποίηση μεταποίησης 

έγινε από τις Δ/νσεις Ανάπτυξης των Νομ. Αυτ/σεων.για τις οποίες 

υπάρχουν τα σχετικά παραστατικά. 

Β) Οι ανωτέρω έλεγχοι διενεργήθηκαν σύμφωνα με την Απόφαση 

. ΥΠ.ΓΕ. «Εκχώρηση άσκησης αρμοδιοτήτων της 

ΓΕΔΙΔΑΓΕΠ στις Νομ. Αυτοδιοικήσεις - Έλεγχος του καθεστώτος ενίσχυσης 
των Οργανώσεων Παραγωγών (Ο.Π.) που παραδίδουν Οπωροκηπευτικά προς 
μεταποίηση». 

Γ) Για την περίοδο εμπορίας 2001/02 λήφθηκε πρόνοια αναλογικής τήρησης των 
ελέγχων και για τους μεμονωμένους παραγωγούς. 

3. Επισυνάπτονται στη παρούσα βεβαίωση : 

Α) Πρακτικά Ελέγχου Μητρώων Οργάνωσης Παραγωγών 
Β) Πρακτικά ελέγχου Μητρώων και Αποθεμάτων (για τις βιομηχανίες του Νομού) 
Γ) Βεβαίωση του Περιφερειακού Εργαστηρίου Ποιοτικού Ελέγχου ότι τα τελικά 
προϊόντα πληρούν τις ελάχιστες Κοινοτικές Προδιαγραφές ποιότητας (για τις 
βιομηχανίες του Νομού). 


ΗΜΕΡΟΜΗΝΙΑ 

ΘΕΩΡΗΘΗΚΕ Η ΕΠΙΤΡΟΠΗ ΕΛΕΓΧΟΥ ΜΕΤΑΠΟΙΗΣΗΣ 

Α). 

Β). 

Ο Δ/ΝΤΗΣ Γ). 

ΓΕΩΡΓΙΚΗΣ ΑΝΑΠΤΥΞΗΣ 


(Σφραγίδα - Ονοματεπώνυμο - 
Υπογραφή ) 


( Ονοματεπώνυμο - Υπογραφή ) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























